32 
Latitudo maxillae in basi 5?'" 
Ejusdem prope apicem 62 
Viscera, teste Pallasio, ( Konig . Vetens. Handl. ) a structura congenerum parum 
diversa. Labyrinthus seu folliculus cartilagineus tracheae marium vix Lauri baccam 
aequabat (?) Hepar bibobum, interjecta ligula exigua loco lobi Bartholiniani. 
Cystis fellea in lobi dextri sinu, fabam aequans, bile saturatissime viridi turgens. 
Pancreas duplex distinctisque ductibus insertum. Bulbus oesophagi supra ventri- 
culum parvus Intestinalis ductus a pyloro ad anum ferme bipedalis. Caeca sex 
pollicum distantia ab ano, trium cum dimidio pollicum longitudine. 
Pulcherrima et colli capitisque pictura potissimum nitidissima species, quae 
verno tempore e regionibus australibus in Sibiriam orientalem transmigrat et in 
regionibus trans lacum Baical sitis atque in toto Lenae decursu magna copia reperiri 
dicitur. Circa Irkutzkium et Baicalis partem australem, teste Georgio, fere quotannis 
apparet sub fine Aprilis, Majo autem iterum evanescit, quare transvola tantum 
videtur. Flumina et lacus mari praefert. Junio mense in foveolam in terra 
laciam pennisque stratam ova circiter decem sordide alba deponit , pondere unciae 
et aliquot drachmarum. Septembri jam e Sibiria iterum demigrat. Caro sapida 
dicitur, quam ob causam etiam a Jaculis laqueis capitur, qui e pellibus elegantia 
vestimenta conficiunt. In Japonia etiam, referente T em minck io ( Manuel d’Orni- 
thol. ed. 2 T. III. p. L1II . ) observatur. 
Anatem glocitantem pari modo detexit dignus meliori fortuna Messerschmidtius 
et in Ornithologici Sibirici Manuscripti Octavo volumine sub n. 196. nomine 
,, Querquedulae torquatae taeniis ab oculo capistrum mentientibus nigris, ochro- 
podis glocitantis descripsit. Post Messerschmidtium invenerunt Stell erus et 
G melinus senior. In Stell eri Manuscriptis Anatis pictae seu capite pulchre 
fasciatae nomine occurrit et in Gmelini Observationibus teste Pallasio Querque- 
dula major collo brevissimo appellatur. In Musei Petropolitani Volumine I. p. 408. 
sub n. 670 Querquedulae glocitantis torquatae nomine affertur. Seriore tempore 
in Dauria observarunt Georgius et Pallasius. In Georgii Itinerario Anatis. 
formosae titulo descripta reperilur , a Pallasio autem in descriptione Actis 
